ΓΡΑΠΤΗ ΕΡΩΤΗΣΗ E-1580/02

υποβολή: Jan Mulder (ELDR) και Maria Sanders-ten Holte (ELDR) προς την Επιτροπή

(4 Ιουνίου 2002)

Θέμα: Περιορισμοί όσον αφορά την είσοδο στη Γαλλία αλόγων για αγώνες

Οι οδηγίες 90/427(1) και 90/428(2) έχουν ως στόχο τη βελτίωση της λειτουργίας της εσωτερικής αγοράς ιπποειδών, συγκεκριμένα δε όσον αφορά το εμπόριο και τη συμμετοχή σε αγώνες.

1. Αληθεύει το γεγονός ότι ορισμένα μη καταχωρημένα στη Γαλλία άλογα δεν μπορούν να συμμετάσχουν (πλήρως) σε όλους τους ιππικούς αγώνες που διοργανώνονται στη χώρα αυτή, τούτο δε κατά παράβαση του άρθρου 3 της Οδηγίας 90/428·

2. Είναι αλήθεια ότι και τα δύο γαλλικά γενεαλογικά βιβλία χρησιμοποιούν κριτήρια καταχώρησης (μεταξύ των οποίων η μη αναγνώριση των καταχωρημένων στην αλλοδαπή γονέων)τα οποία δεν συμβιβάζονται με τις αρχές που ορίζει το άρθρο 4 της οδηγίας 90/427·

3. Μπορεί να αναφέρει η Επιτροπή εάν κρίνει σωστό οι διαδικασίες για την καταχώρηση ξένων αλόγων στο γραφείο καταχώρησης της Γαλλίας SIRE να λειτουργούν ως τροχοπέδη με αποτέλεσμα να παρεμποδίζεται η λειτουργία της εσωτερικής αγοράς και η συμμετοχή στους αγώνες· Είναι σωστό να παρακρατεί το εν λόγω γραφείο τα πιστοποιητικά γεννήσεως ξένων αλόγων·

4. Μπορεί να επιβεβαιώσει η Επιτροπή ότι άλλα ευρωπαϊκά γενεαλογικά βιβλία αναγνωρίζονται στη Γαλλία μόνοπό ορισμένους ιδιαίτερους όρους που δεν περιλαμβάνονται στην οδηγία 90/427·

Σε περίπτωση που η απάντηση σε μία ή περισσότερες από τις ως άνω ερωτήσεις είναι θετική, μπορεί να αναφέρει η Επιτροπή ποιές πρωτοβουλίες προτίθεται να αναλάβει επ' αυτού και εντός ποιάς προθεσμίας·

(1) ΕΕ L 224 της 18.8.1990, σελ. 55.

(2) ΕΕ L 224 της 18.8.1990, σελ. 60.

Απάντηση του κ. Byrne εξ ονόματος της Επιτροπής

(23 Ιουλίου 2002)

Σχετικά με τα ερωτήματα που έθεσαν τα αξιότιμα μέλη του Κοινοβουλίου, η Επιτροπή παραπέμπει στις διατάξεις της οδηγίας 90/427/ΕΟΚ του Συμβουλίου της 26ης Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών και της οδηγίας 90/428/ΕΟΚ του Συμβουλίου της 26ης Ιουνίου 1900 σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς.

Τα προβλήματα που δημιουργούνται από την εφαρμογή της οδηγίας 90/427/ΕΟΚ συζητήθηκαν στην τελευταία συνεδρίαση της μόνιμης ζωοτεχνικής επιτροπής. Επίκεντρο της συζήτησης αποτέλεσαν τα θέματα που συνδέονται με τις αποφάσεις της Επιτροπής 92/353/ΕΟΚ της 11ης Ιουνίου 1992(1) και 96/78/ΕΚ της 10ης Ιανουαρίου 1996(2), κυρίως δε η έγκριση των οργανισμών αναπαραγωγής και των διασυνοριακών δραστηριοτήτων τους, τα κριτήρια για την καταχώρηση των ιπποειδών στα γενεαλογικά βιβλία με σκοπό την αναπαραγωγή, καθώς και η ταυτοποίηση όλων των ιπποειδών. Από τη συζήτηση διαπιστώθηκε ότι είναι ανάγκη ναπάρξουν περισσότερες διευκρινίσεις σχετικά με ορισμένες πτυχές της κοινοτικής νομοθεσίας που αφορά την αναπαραγωγή ιπποειδών, στις οποίες περιλαμβάνονται και αυτές που αναφέρουν τα αξιότιμα μέλη του Κοινοβουλίου.

Σε σχέση με μία πρόσφατη καταγγελία αναπαραγωγού στη Γαλλία, η Επιτροπή με επιστολή της στις 13 Ιουνίου 2002,πενθύμισε στις αρμόδιες αρχές της Γαλλίας τις διατάξεις των αποφάσεων της Επιτροπής 92/353/ΕΟΚ και 96/78/ΕΚ.

Σύμφωνα με το άρθρο 3 της οδηγίας 90/428/ΕΟΚ, οι κανόνες που διέπουν τους αγώνες, ιδίως τους όρους συμμετοχής στους αγώνες και της κρίσης τους, καθώς και της διανομής των επάθλων που απορρέουν από τους αγώνες αυτούς, δεν επιτρέπεται να κάνουν καμία διάκριση μεταξύ των ιπποειδών που είναι καταχωρημένα στο κράτος μέλος στο οποίο οργανώνεται ο αγώνας και των ιπποειδών που είναι καταχωρημένα σε άλλο κράτος μέλος.

Ωστόσο, οι διατάξεις αυτές δεν εφαρμόζονται σε ορισμένους αγώνες που καθορίζονται στο άρθρο 4 παράγραφος 2 της οδηγίας 90/428/ΕΟΚ. Τα κράτη μέλη είναιποχρεωμένα να ενημερώνουν την Επιτροπή κάθε χρόνο και εκ των προτέρων σχετικά με τις λεπτομέρειες των αγώνων στους οποίους εφαρμόζουν μία ή περισσότερες από τις παρεκκλίσεις που προβλέπονται από το άρθρο 4 παράγραφος 2 πρώτο εδάφιο της οδηγίας αυτής. Επιπλέον, το άρθρο 4 παράγραφος 2 δεύτερο εδάφιο, δίνει τη δυνατότητα στα κράτη μέλη να διαφυλάσσουν ένα ποσοστό, έως και 20 %, του συνολικού ποσού των επάθλων ή των κερδών που απορρέουν από τους αγώνες για τη βελτίωση της ιπποτροφίας.

Η Επιτροπήπενθυμίζει τακτικά τη διάταξη αυτή στα κράτη μέλη, η τελευταία φορά ήταν τον Απρίλιο του 2001, και στην ειδική περίπτωση της Γαλλίας με την προαναφερθείσα επιστολή στις 13 Ιουνίου 2002.

Η Γαλλίαπέβαλε με την απάντησή της στις 2 Αυγούστου του 2001 στοιχεία για το έτος 2000 σύμφωνα με τα οποία το ποσοστό του ποσού των επάθλων που παρακρατήθηκε για τους ίππους αγώνων που είναι καταχωρημένοι στη Γαλλία ήταν 16 % σύμφωνα με τους όρους που καθορίζονται στο άρθρο 4 παράγραφος 2 πρώτο εδάφιο (ιπποειδή εγγεγραμμένα σε ένα δεδομένο γενεαλογικό βιβλίο) και 9 % σύμφωνα με τους όρους του άρθρου 4 παράγραφος 2 δεύτερο εδάφιο (βελτίωση της ιπποτροφίας).

Η Επιτροπή συζητά με τις αρμόδιες αρχές της Γαλλίας τις λεπτομέρειες για την εκτέλεση και την εφαρμογή της οδηγίας 90/428/ΕΟΚ και θαποβάλει τις σχετικές πληροφορίες απευθείας στα αξιότιμα μέλη του Κοινοβουλίου.

(1) ΕΕ L 192 της 11.7.1992.

(2) ΕΕ L 19 της 25.1.1996.